tartuNLP/wikipedia-smugri-20251201 huggingface dataset:
Herman Hultin

Herman Hultin (11. lokakuuta 1870 Helsingin pitäjä – 20. helmikuuta 1953 Helsinki) oli suomalainen lyseon lehtori, toimittaja, kunnallispoliitikko ja historioitsija.
Hultinin vanhemmat olivat kappalainen, varapastori Alexander Hultin (1820–1886) ja Elisabeth Crohns. Hänen vanhempi veljensä oli kirjastonhoitaja ja kirjallisuushistorioitsija Arvid Hultin. Herman Hultin pääsi ylioppilaaksi 1889 Helsingin ruotsalaisesta normaalilyseosta ja valmistui 1894 filosofian kandidaatiksi Helsingin yliopistosta.
Hultin hoiti väliaikaisesti 1895–1896 Tammisaaren seminaarin historian, ruotsin- ja suomenkielen lehtorin virkaa. Hultin toimi sitten oppikoulunopettajana Kotkassa ja Viipurissa. Kotkan ruotsalaisen yhteiskoulun opettajana hän oli 1893–1909 ja toimi samalla myös koulun taloudenhoitajana ja sihteerinä 1897–1909. Hultin oli Viipurin ruotsalaisen tyttökoulun opettajana 1909–1914 ja saman koulun nuorempana lehtorina 1914–1927, minkä jälkeen hän siirtyi historian vanhemmaksi lehtoriksi Viipurin ruotsalaiseen lyseoon. Viimeksi hän oli Viipurin ruotsalaisen lyseon historian vanhempana lehtorina 1927–1935. Hultin oli myös päätoimittajana ruotsinkielisissä Kotka Nyheter ja Wiborgs Nyheter-lehdissä. Hultin oli Kotka Nyheterin vastaavana ja ainoana toimittajana 1897–1909 ja sen jälkeen hän kirjoitti artikkeleita Viborgs Nyheteriin, Nya Presseniin, Hufvudstadsbladetiin, Dagens Tidningiin ja Magen Pressiin. Vuodesta 1914 lähtien Hultin kirjoitti pääkirjoituksia Viborg Nyheteriin, jonka vakinaiseksi toimittajaksi hän tuli 1915 ja lehden vastaavaksi toimittajaksi 1921. Hultin oli mukana perustamassa useita ruotsinkielisiä valistusyhdistyksiä ja toimi niiden puheenjohtajana, hän on muun muassa Viipurin Arbetets Vänner-yhdistyksen hallituksen puheenjohtajana vuodesta 1916 ja Karjalan Kansalaisliiton hallituksen jäsenenä. Hän luennoi Viipurin Työväenopiston ruotsalaisella osastolla 1907–1917 ja hän julkaisi Kotkan kaupungin historian ja eräitä Viipurin ynnä muiden historiaa käsittäviä tietokirjoja ja kirjoitelmia.
Herman Hultin oli naimisissa vuodesta 1897 Agda Fredrika Gräsbeckin kanssa.
Plutoniumtetrafluoridi

Plutoniumtetrafluoridi eli plutonium(IV)fluoridi (molekyylikaava PuF4) on plutoniumin fluoridi. Se muodostaa punaisen ruskeita tai pinkkejä monokliinisiä kiteitä. Yhdiste ei ole hygroskooppista. Plutoniumtetrafluoridia, kuten muitakin plutoniumin fluorideja, voidaan käyttää metallisen plutoniumin valmistukseen.
Metallista plutoniumia muodostuu, kun sen tetrafluoridi reagoi alkalimetallin kuten bariumin, kalsiumin tai litiumin kanssa 1 200 °C lämpötilassa:
PuF4 + 2 Ba → 2 BaF2 + Pu
PuF4 + 2 Ca → 2 CaF2 + Pu
PuF4 + 4 Li → 4 LiF + Pu
Lähtöaine PuF4 taas voidaan tuottaa plutoniumsuolojen liuoksesta ensin saattamalla plutonium +IV hapetusasteen muotoon vetyperoksidilla, sitten lisäämällä oksaalihappoa ja saostamalla syntynyt plutonium(IV)oksalaatti ja kuivaamalla ja hajottamalla se 300 °C lämpötilassa plutoniumdioksidiksi (PuO2), joka sitten fluorataan kaasumaisella vetyfluoridilla:
PuO2 + O2 + 4 HF → PuF4 + O2 + 2 H2O
PuF4 (kuten myös PuF3) emittoi neutroneja, ja tästä syystä sen käsittely vaatii hyvää säteilysuojausta.
Plutoniumfluoridi

Alkuaine plutoniumin fluorideja ovat ainakin:
Lisäksi tunnetaan yhdisteitä, kuten oksofluoridit PuOF3, PuOF4 ja PuO2F2 sekä hydroksifluoridit Pu(OH)2F2 ja Pu(OH)F3.
Elsa Koponen

Elsa Rauha Koponen (1. toukokuuta 1885 Leppävirta – 12. helmikuuta 1977 Siilinjärvi) oli suomalainen kansakoulunopettaja ja joululaulun Tuikkikaa, oi joulun tähtöset sanoittaja.
Leppävirtalaisen sahanhoitajan tytär Elsa Koponen valmistui opettajaksi Sortavalan opettajaseminaarista vuonna 1907. Hän meni kihloihin tulevan Helsingin yliopiston musiikkitieteen professorin A. O. Väisäsen kanssa ja toimi aluksi tuberkuloosia sairastaneiden lasten koulun opettajana Lohjalla. Elsa Koponen sai myös itse tuberkuloositartunnan ja tästä kuultuaan Väisänen purki kihlauksen. Elsa Koponen ei mennyt enää naimisiin elämänsä aikana ja kihlauksen purku sai hänet jouluaattona 1917 (toisen tiedon mukaan joulun alla 1913) kirjoittamaan runonsa joka myöhemmin sävellettiin joululauluksi. Elsa Koposen ystävä Tilda Löthman-Koponen julkaisi runon joululehdessä ja runon sävelsivät Armas Maasalo ja P. J. Hannikainen. Laulu julkaistiin ensimmäisen kerran vuonna 1918 "Kansanopiston laulukirjassa".
Elsa Koponen toimi sitten yli 20 vuoden ajan Siilinjärven Kasurilan koulun opettajana. Kotiseudullaan Koponen tunnettiin aktiivisena yhteiskunnallisena toimihenkilönä ja taitavana puhujana. Hänen harrastuksiinsa kuuluivat muiden muassa nuorisoseuratoiminta ja vapaaehtoinen maanpuolustustyö.
San Bernardinon terrori-isku

San Bernardinon terrori-isku oli joukkoampuminen, joka tapahtui San Bernardinon kaupungissa Kaliforniassa Yhdysvalloissa 2. joulukuuta 2015. Hyökkäyksen kohteena oli Inlandin palvelukeskus, joka järjestää kuntoutuksen ja kuljetuksen kaltaisia palveluita kehitysvammaisille ja heidän perheilleen. Ampuminen tapahtui klo 10:59 paikallista aikaa.
Terrori-iskussa kuoli 14 ihmistä ja 21 haavoittui. Ampujia oli kaksi, ja molemmat saivat surmansa pian teon jälkeen poliisin ampumina.
Tekijät.
Ampujat olivat 28-vuotias Syed Farook ja hänen 27-vuotias vaimonsa Tashfeen Malik, jotka saivat myöhemmin surmansa takaa-ajon jälkeen. Farook työskenteli terveystarkastajana virastossa, jossa ampuminen tapahtui. Hän osallistui viraston joulujuhliin juuri ennen surmatöiden alkua. Aluksi teon uskottiin liittyvän Farookin ongelmiin työpaikalla, sillä hän oli poistunut juhlista suuttuneena. Myöhemmin pariskunnan asunnolta kuitenkin löydettiin räjähteitä ja suuri määrä ammuksia, mikä viittaa suunnitelmallisuuteen. Presidentti Barack Obama kutsui iskua terroriteoksi.
Tausta.
Pakistanilaissyntyinen Malik vietti lapsuutensa Saudi-Arabiassa ja opiskeli farmasiaa yliopistossa Pakistanissa Multanin kaupungissa. Taliban suoritti alueella iskuja Malikin aloittaessa opinnot vuonna 2007, ja Multania pidettiin kiihkouskovaisten keskuspaikkana. Uutistoimisto AFP:n mukaan Malik opiskeli jonkin aikaa myös uskonnollisessa Al-Huda-instituutissa, jota on epäilty Taliban-ideologian tukemisesta. Malik tapasi Farookin pyhiinvaellusmatkalla Mekassa vuonna 2013. Hän saapui Yhdysvaltoihin vuonna 2014.
Motiivi.
Iskujen jälkeen Malikin kerrottiin vannoneen uskollisuutta terroristijärjestö Isisille Facebook-päivityksessään iskupäivänä ja hänen uskottiin radikalisoineen myös miehensä. Myöhemmin FBI kertoi jihad-viestittelyn sosiaalisessa mediassa olleen yksityistä, ei julkista.
Tutkinta.
FBI:n johtaja James Comeyn mukaan ei ole näyttöä, että tekijät olisivat olleet osa terroristisolua tai terroristiryhmän ohjauksessa. Viranomaiset uskoivat pariskunnan kuitenkin suunnitelleen useampia terrori-iskuja San Bernardinon lisäksi.
FBI sai haltuunsa Farookin iPhonen ja vaati Applea murtamaan sen suojauksen. Apple ei suostunut, mutta maaliskuussa 2016 FBI onnistui murtamaan suojauksen kolmannen osapuolen avustuksella.
Ernst Larsen

Ernst Willy Larsen (18. heinäkuuta 1926 Ranheim – 2. joulukuuta 2015) oli norjalainen estejuoksija ja olympiamitalisti.
Larsen voitti 3000 metrin estejuoksussa olympiapronssia Melbournessa 1956 ja EM-pronssia Bernissä 1954.
Larsen kuoli sairastettuaan pitkään 89-vuotiaana 2. joulukuuta 2015.
Murroksia

Murroksia – esseitä, puheita ja kirjoituksia on kirjailija Väinö Linnan vuonna 1990 julkaistu toinen esseekokoelma. Se ilmestyi myös vuonna 2000 Linnan "Kootut teokset" -sarjan kuudentena osana yhdessä "Oheisia"-esseekokoelman (1967) kanssa. "Täällä Pohjantähden alla" -romaanitrilogian sekä "Tuntemattoman sotilaan" ohella Linnan laajaa esseetuotantoa pidetään hänen kolmantena pääteoksenaan. 
Vuoden 2007 uusintapainos.
"Murroksia" ilmestyi uudelleen vuonna 2007 nimellä "Esseitä". Uusintapainos sisältää alkuperäisen kokoelman lisäksi myös Linnan ensimmäisen julkaistun kirjoituksen "Köyhän työmiehen isänmaa" sekä tutkija Tapani Laineen esipuheen "Väinö Linna esseistinä".
Jutta ja puolen vuoden superdieetit

Jutta ja puolen vuoden superdieetit on suomalainen laihdutusohjelma. Ohjelmassa seurataan ylipainon kanssa kamppailevia ihmisiä puolen vuoden ajan. Ohjelman juontajana toimii Jutta Gustafsberg ja valmentajina toimivat Personal trainerit Jari Mentula, Janne Käyhty, Mikko Korpeinen, Rami Nieminen, Harri Forsberg, Tero Kivinen, Anna Välimäki, Kaisa Toikko, Satu Kalmi ja Mari Järvelä. Toinen tuotantokausi alkoi Liv (televisiokanava)&lt;Liv-kanavalla 2. tammikuuta 2013. Kolmas tuotantokausi alkoi 22. tammikuuta 2014. Neljäs tuotantokausi alkoi 14. tammikuuta 2015.
Ensimmäinen tuotantokausi kulki nimellä Jutta ja superdieetit.
Bucky Barnes

James Buchanan ”Bucky” Barnes on kuvitteellinen hahmo Marvelin "Kapteeni Amerikka" -sarjakuvissa. Alkuperäinen hahmo on Joe Simonin ja Jack Kirbyn luoma hahmo Timely Comicsin alaisuudessa.
Vuonna 2005 alkuperäinen Bucky tuotiin takaisin kuolleista aivopestynä salamurhaajana nimellä Talvisotilas (). "Sisällissota"-sarjakuvan tapahtumien jälkeen, kun Steve Rogersin luultiin kuolleen, hänestä itsestään tuli väliaikaisesti Kapteeni Amerikka. 
Marvel Cinematic Universen elokuvissa ja Disney+-sarjoissa Buckya näyttelee Sebastian Stan.
Hahmon fiktiivinen historia.
Alkuperä ja toinen maailmansota.
James Buchanan Barnes syntyi Shelbyvillessä. Hän jäi orvoksi isänsä kuoltua Yhdysvaltain asevoimien leirillä Camp Lehighissä Virginiassa juuri ennen Yhdysvaltojen liittymistä toiseen maailmansotaan. Hänet adoptoitiin leirille maskotiksi, jossa hän sai lempinimen ”Bucky”. Lehighissä hän tutustui sotamies Steve Rogersiin, joka oli leirin kömpelöin sotilas. Tämä oli samaan aikaan, kun salaperäinen Kapteeni Amerikka alkoi näyttäytyä uutisartikkeleissa.
Vuonna 1940 Bucky näki vahingossa Steve Rogersin pukeutumassa Kapteeni Amerikan univormuun ja vaati päästä tämän mukaan taisteluihin. Ennen kuin Barnesista tuli Kapteeni Amerikan apuri, hän joutui käymään läpi rankan harjoittelun. Asevoimat päättivät käyttää 15-vuotiasta Barnesia täten symbolina vedotaakseen Amerikan nuorisoon.. Kapteeni Amerikka kuitenkin hyväksyi Buckyn apurikseen vasta kun kaksikko oli yhdessä kohdannut Punakallon. Yhdessä Kapteeni Amerikka ja Bucky taistelivat natsismia vastaan sekä Amerikassa että sen ulkopuolella, jolloin heistä tuli supersankariryhmä Hyökkääjät, taistellen ensimmäisen tehtävänsä aikana Ylimiestä vastaan.
Maailmansodan viimeisinä päivinä vuonna 1945 Kapteeni Amerikka ja Bucky yrittivät estää Paroni Zemoa tuhoamasta kokeellista miehittämätöntä lentokonetta. Zemo laukaisi koneen täynnä räjähteitä Rogersin ja Barnesin seuratessa. He pääsivät juuri ajoissa koneen sisään, mutta Bucky epäonnistuu pommin purkamisessa, jolloin se räjähtää ennenaikaisesti. Buckyn uskottiin kuolleen, kun taas Rogers putosi Pohjois-Atlantin jäisiin vesiin. Rogers säilyi elossa jään sisällä, kunnes Kostajat löysivät ja herättivät hänet.
Talvisotilas.
Vuonna 2005 paljastettiin, että Bucky selvisi hengissä toisesta maailmansodasta. Lentokoneen räjähdettyä kenraali Vasily Karpov ja hänen ryhmänsä löysivät tajuttoman Buckyn, jonka toinen käsivarsi oli irronnut. Bucky heräsi myöhemmin Moskovassa, mutta oli saanut aivovamman ja kärsi muistinmenetyksestä. Hänelle asennettiin mekaaninen kärsivarsi ja Osasto X koulutti hänestä salamurhaajan, joka käytti koodinimeä Talvisotilas. Neuvostoliitto lähetti hänet salamurhaamaan ihmisiä ja hän tuli tehtäviensä aikana tavanneeksi myös Mustan Lesken. Talvisotilasta on pidetty kryostaasissa aina, kun hän ei ollut suorittamassa tehtävää ja sen seurauksena hän on ikääntynyt muutamassa vuodessa vain nuoreksi aikuiseksi.
Järvenkylänjärvi

Järvenkylänjärvi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueen. Järvenkylänjärvi on osa Turkimusojan valuma-aluetta, joka sivuaa Hämeenkyrön taajamaa.
Maantieto.
Järvi on 2,3 kilometriä pitkä, 800 metriä leveä ja sen pinta-ala on 117 hehtaaria. Järveen laskee lounaasta muutamia suo-ojia ja muualla joitakin pelto-ojia. Eniten vettä tulee kuitenkin Särkijärvestä, jonka 100 metriä pitkä laskuoja (Myllyoja) sijaitsee järven länsipäässä.
Järvessä on kaksi saarta. Suurin on Uudentalonsaari, jonka pituus on 120 metriä ja sijaitsee järven länsipäässä. Toinen on vain pikkusaari, joka sijaitsee aivan pohjoisrannassa. Järven rantaviiva on 6,7 kilometriä pitkä. Ranta on puoliksi peltomaata ja puoliksi metsää. Järven pohjoispuolta kiertää yhdystie 13087, jota kutsutaan Hämeenkankaantieksi. Tie erkanee valtatieltä 3 Kyröskosken taajaman kohdalla. Rannan tuntumassa on kohtuullisen paljon asutusta.
Geologiaa.
Järvi sijaitsee kalliomuodostelmalla, jossa suonigneissi ja granodioriitti muodostavat kalliossa sauman järven alla. Pintamaa on rannoilla hienoa hietaa tai hiekkaa. Eteläpuolella kulkee Ulvaanharjun jatke, joka on pohjavesialuetta. Pohjoisranta on niin sanottua Mannamäen pohjavesialuetta.
Järvestä etelään sijaitsee paksu Kakkurilammen moreenimuodostuma. Se on moreenireunavalli ja on syntynyt jääkauden loppuvaiheessa. Kerrostumista voidaan päätellä, että moreenien päälle laskeutuneet kerrostumat ovat syntyneet 40−50 metriä vedenpinnan alapuolella. Vedenpinnan laskiessa syntyi Mannamäelle muinaisrantojen jäänteitä.
Historiaa.
Vuodelta 1847 olevasta vanhasta pitäjänkartasta näkyy järven keskikohdalla ja koillispuolella sijaitseva vanha "Järven kylän" () kylätontti. Se sijaisti kauempana rannasta, joka saattoi tuolloin tulvia keväisin. Ympäri järveä oli karttaan piirretty pieniä niittyjä. Vuonna 2009 tehdyn muinaisinventoinnin yhteydessä on tutkijain silmämääräisen arvion mukaan ollut järven pinta noin metrin ylempänä kuin se on nykyään. Järvellä on siten suoritettu järvenlasku.
Vedenlaatu.
Järven vedessä on kohonneita ravinteiden pitoisuuksia ja se luokitellaan lievästi rehevöityneeksi.
Pyhiinvaellusmerkki

Pyhiinvaellusmerkki oli keskiajalla käytetty, yleensä tinasta tai lyijystä valettu merkki, joita roomalaiskatoliset pyhiinvaeltajat kantoivat vaatteissaan. Merkkejä saattoi ostaa muistoksi tärkeiltä pyhiinvaelluspaikoilta, kuten Canterburyn katedraalista Englannista tai Vadstenan luostarista Ruotsista. Merkkien käyttö oli huipussaan myöhäiskeskiajalla 1300- ja 1400-luvuilla, mutta niiden suosio laski 1500-luvulla reformaation myötä. Pyhiinvaeltajat kantoivat myös muunlaisia merkkejä, joista tunnetuin on Pyhän Jaakon haudalla Santiago de Compostelassa Espanjassa vierailleiden pyhiinvaeltajien kantama simpukka.
Pyhiinvaellusmerkit toimivat paitsi matkamuistoina, myös suojaavina amuletteina. Uskottiin, että merkin kantaja oli merkin muistaman pyhimyksen suojeluksen alainen. Suosituilla pyhiinvaelluskohteilla merkkikaupalla oli tärkeä vaikutus paikalliseen talouteen. Tällaisilla paikoilla merkkejä saatettiin myydä kymmeniätuhansia viikossa.
Pohjoismaista tunnetaan reilut 300 keskiaikaista pyhiinvaellusmerkkiä. Merkkejä on löydetty haudoista ja kirkoista, mutta niitä on myös valettu keskiaikaisiin kirkonkelloihin reliefijäljennöksinä. Suomestakin on löytynyt joitakin eurooppalaisia pyhiinvaellusmerkkejä. On mahdollista, että niitä on voinut ostaa myös suomalaisista pyhiinvaelluskohteista, kuten Hattulan Pyhän Ristin kirkosta.
Maalliset merkit.
Ilmeisesti pyhiinvaellusmerkeistä kehittyivät myös maallisia aiheita esittävät merkit, jotka usein ivailevat hengellisten merkkien kustannuksella. Esimerkiksi Alankomaista tunnetaan vulvaa ja fallosta esittäviä merkkejä. Yksi tällainen merkki esittää pyhiinvaeltajaksi sonnustautunutta naisen sukupuolielintä. Humoristiset merkit ovat luultavasti olleet tärkeä osa keskiajan populaarikulttuuria ja kulkeneet käsi kädessä pyhiinvaellusilmiön kanssa.
Perttu Korhonen

Perttu Korhonen (s. 7. heinäkuuta 1990) on suomalainen seiväshyppääjä. Korhonen edustaa Lahden Ahkeraa, johon hän siirtyi Sotkamon Jymystä vuonna 2014. Hänen valmentajanaan toimii Jarkko Salminen.
Ura.
Korhonen on voittanut Sisäratojen Suomen-mestaruuskilpailuissa hopeaa vuonna 2014 Rovaniemellä ja pronssia 2013 Jyväskylässä ja 2015 Tampereella. Nuorten maaotteluedustusten lisäksi Korhonen on osallistunut Suomi-Ruotsi-maaotteluun vuonna 2013 ollen kilpailun kolmas tuloksella 525 cm. Korhoselle tyypillistä on, että hyvin usein hänen aloituskorkeutensa on erittäin korkealla suhteessa hänen tasoonsa. Tämän vuoksi hän on urallaan usein jäänyt kilpailuissa ilman tulosta.
Korhosen ennätys on 540 cm, jonka hän hyppäsi Tampereella 2013. Tulos on samalla Kainuun piirinennätys. Sisäradoilla hän on hypännyt parhaimmillaan 525 cm.
Sven Willner

Sven Willner (s. 12. huhtikuuta 1918 Purmo – 26. joulukuuta 2012 Turku) oli suomenruotsalainen kirjailija ja toimittaja. 
Henkilöhistoria.
Willner työskenteli "Österbottningen" -lehden toimittajana 1948–1956 ja "Västra Nyland" -lehden toimitussihteerinä 1956–1962 ja kulttuuritoimittajana 1962–1981.
Kirjallinen tuotanto.
Willner julkaisi varsinkin esseekokoelmia, mutta myös useita muistelmateoksia.
Ram Trucks

Ram Trucks (aik. Ram Truck Division, tuotemerkiltään RAM) on vuonna 2010 perustettu Stellantis-konserniin kuuluvan yhdysvaltalaisen autonvalmistaja Dodgen hyötyajoneuvoihin keskittynyt osasto. Merkin nimi juontuu Dodgen suositusta Ram-lava-automallista, jota myydään nykyisin Ram Trucks -merkin alaisena.
Hei, Taavi

Hei, Taavi () on 2–5-vuotiaille lapsille tarkoitettu brittiläinen animaatio-televisiosarja , jonka on luonut Grant Orchard.
HMS Mimosa (K60)

HMS Mimosa (viirinumero K60) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus.
Alus tilattiin 31. elokuuta 1939 Bristolista Charles Hill and Sonsilta, missä köli laskettiin 22. huhtikuuta 1940. Alus laskettiin vesille 18. tammikuuta 1941 ja valmistui 11. toukokuuta.
Palvelus.
Alus luovutettiin 1941 Ranskalle, joka liitti sen laivastoonsa nimellä "FNFL Mimosa". Saksan laivaston sukellusvene "U-124" upotti aluksen Pohjois-Atlantilla torpedoimalla 9. kesäkuuta 1942.
HMS Myosotis (K65)

HMS Myosotis (viirinumero K65) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus.
Alus tilattiin 31. elokuuta 1939 Aberdeenista J. Lewis and Sonsilta, missä köli laskettiin 21. kesäkuuta 1940 telakkanumerolla 153. Alus laskettiin vesille 28. tammikuuta 1941 ja valmistui 30. toukokuuta.
Palvelus.
Alus myytiin 1946 Färsaarille, jossa se oli tarkoitus muuttaa troolariksi "Grunningur". P/f Kimbalin omistama alus kuitenkin makasi ankkurissa Thorshavnissa. Alus myytiin 1949 Örneen ja "Haug" hinasi aluksen uudelle omistajalle Thor Dahlille Sandefjordiin, jossa "Thororniksi" nimetty alus muutettiin 1949-1950 Framnäs Mekaniska Verkstedillä poijualukseksi. Kesällä 1951 alus muutettiin Smiths Dock Companyllä valaanpyyntialukseksi. Alukselle asennettiin 1952-1953 2 400 hevosvoiman Sulzer-dieselmoottori. Alus oli vuokrattuna kesään 1956 saakka Aukra Hvalille. Alus oli Etelämantereella 1953-1967 ja oli Sandefjordissa toukokuusta 1967 kesäkuuhun 1969, kunnes se myytiin 1969 romutettavaksi Grimstadiin.
Said Belqola

Said Belqola (30. elokuuta 1956 Tiflet – 15. kesäkuuta 2002 Rabat) oli marokkolainen jalkapallotuomari. Hän toimi kansainvälisen jalkapalloliiton FIFA:n virallisena tuomarina vuodesta 1993 kuolemaansa asti.
Belqola tunnetaan parhaiten siitä, että hän tuomitsi vuoden 1998 MM-kilpailuiden finaalin Brasilian ja isäntämaa Ranskan välillä. Noissa kisoissa hän tuomitsi myös kaksi alkulohko-ottelua. Saman vuoden Afrikan-mestaruuskilpailuissa Belqola tuomitsi niin ikään finaalin. Belqola on historian ensimmäinen ja ainoa MM-kilpailuiden finaalin tuominnut afrikkalaishenkilö.
Belqola kuoli syöpään kesäkuussa 2002 vain 45-vuotiaana. Hän oli siviiliammatiltaan tullivirkailija.
HMS Narcissus (K74)

HMS Narcissus (viirinumero K74) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus.
Alus tilattiin 31. elokuuta 1939 Aberdeenista J. Lewis and Sonsilta, missä köli laskettiin 9. syyskuuta 1940 telakkanumerolla 154. Alus laskettiin vesille 29. maaliskuuta 1941 ja valmistui 17. heinäkuuta.
Palvelus.
Alus myytiin 1946, minkä jälkeen se muutettiin rahtialukseksi nimellä "Este" uutena omistajanaan panamalainen Soc. Anon. Maritime et Commerciale. Alus myytiin 1954 Brasiliaan Porto Alegreen Navegacac Rio Grandense Ltda:lle, joka myi sen edelleen vuonna 1960 Santosiin Diogo &amp; Cia. Ltdalle. Uusi omistaja nimesi aluksen "Planetaksi". Alus haaksirikkoutui 27. kesäkuuta 1969 Brasilian rannikolla sankassa sumussa.
HMS Nigella (K19)

HMS Nigella (viirinumero K19) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus.
Alus tilattiin 31. elokuuta 1939 Dartmouthista George Philip and Son Limitediltä, missä köli laskettiin 28. marraskuuta. Alus laskettiin vesille 21. syyskuuta 1940 ja valmistui 25. helmikuuta 1941.
Palvelus.
Alus myytiin 1947.
HMS Penstemon (K61)

HMS Penstemon (viirinumero K61) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus.
Alus tilattiin 31. elokuuta 1939 Dartmouthista George Philip and Son Limitediltä, missä köli laskettiin 28. marraskuuta. Alus laskettiin vesille 18. tammikuuta 1941 ja valmistui 31. heinäkuuta.
Palvelus.
Alus myytiin 1947.
Mafraq

Mafraq on kaupunki Jordanian koillisosassa. Vuonna 2018 kaupungissa oli arviolta 101 180 asukasta. Kaupunki on al Mafraqin kuvernoraatin hallinnollinen keskus.
Maantiede.
Mafraq sijaitsee 600 metrin korkeudella merenpinnasta olevalla kuivalla alueella, jolla sataa keskimäärin 150 millimeriä vuodessa. Alueella ei ole juoksevan veden lähteitä, vaan paikalliset ovat olleet aina riippuvaisia pohjavedestä ja lähteistä. Kaupungin nimi tarkoittaa vapaasti käännettynä eroamispaikkaa tai risteystä.
Historia.
Rooman valtakunnankeisari Trajanus rakennutti vuonna 108 jaa. tien kaupungin eteläpuolella. Arkeologisten kaivausten myötä alueella on päätelty olleen aikanaan suuri määrä ortodoksisia kirkkoja. Muslimien vallattua alueen paikalla oli jonkin verran merkitystä sen sijainnin Damaskoksen ja Hijazin välisten karavaani- ja pyhiinvaellusreittien varrella. Lähteiden mukaan kaupunki on saanut nimensä siitä, että pyhiinvaeltajien Damaskoslaisten tuttavien oli tapana saattaa näitä etelään aina Mafraqiin saakka, tai siitä, että pyhiinvaeltajien oli tapana hajautua kaupungin kohdalta pääreitiltä omille teilleen.
Varsinaisesti kaupunki kasvoi kuitenkin vasta, kun sinne avattiin Hijazin rautatien asema. Italian vallattua Libyan kaupunkiin muutti joukko libyalaisia pakolaisia, jotka tunnettiin nimellä "Maghariba". Nimi jäi elämään yhden korttelin nimenä. Vuoden 1918 jälkeen kaupungista tuli yksi arabilegioonan tukikohdista. Vuonna 1931 Iraq Petroleum Company rakennutti kaupunkiin kiitotien ja toi sinne työläisiä rakentamaan tien ja putkilinjan Bagdadiin. Putkilinja toi raakaöljyä Irakista Haifaan Velimeren rannikolle. Kaupunki kasvoi edelleen kun sieltä löydettiin pohjavesivarantoja ja sinne asutettiin beduiiniheimoja. Al al-Bayt University aloitti toimintansa kaupungissa vuonna 1994.
HMS Petunia (K79)

HMS Petunia (viirinumero K79) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus.
Alus tilattiin 31. elokuuta 1939 Leithistä Henry Robb Limitediltä, missä köli laskettiin 4. joulukuuta. Alus laskettiin vesille 19. syyskuuta 1940 ja valmistui 13. tammikuuta 1941.
Palvelus.
Alus myytiin 1946 Taiwanille, joka liitti sen laivastoonsa nimellä "Fu Po".
HMS Polyanthus (K47)

HMS Polyanthus (viirinumero K47) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus.
Alus tilattiin 31. elokuuta 1939 Leithistä Henry Robb Limitediltä, missä köli laskettiin 19. maaliskuuta 1940. Alus laskettiin vesille 30. marraskuuta ja valmistui 23. huhtikuuta 1941.
Palvelus.
Saksan laivaston sukellusvene joko "U-641" tai "U-952" upotti aluksen Grönlannin rannikolla torpedoimalla 20. syyskuuta 1943.
HMS Primrose (K91)

HMS Primrose (viirinumero K91) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus.
Alus tilattiin 31. elokuuta 1939 Renfrew'stä W. Simons and Companyltä, missä köli laskettiin 22. syyskuuta. Alus laskettiin vesille 8. toukokuuta 1940 ja valmistui 15. heinäkuuta.
Palvelus.
Alus myytiin 1949.
HMS Primula (K14)

HMS Primula (viirinumero K14) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus.
Alus tilattiin 31. elokuuta 1939 Renfrew'stä W. Simons and Companyltä, missä köli laskettiin 23. syyskuuta. Alus laskettiin vesille 22. kesäkuuta 1940 ja valmistui 27. elokuuta.
Palvelus.
Alus myytiin 1946.
HMS Salvia (K97)

HMS Salvia (viirinumero K97) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus.
Alus tilattiin 31. elokuuta 1939 Renfrew'stä W. Simons and Companyltä, missä köli laskettiin 26. syyskuuta. Alus laskettiin vesille 6. elokuuta 1940 ja valmistui 20. syyskuuta.
Palvelus.
Saksan laivaston sukellusvene "U-568" upotti aluksen Aleksandrian edustalla torpedoimalla 24. joulukuuta 1941.
HMS Snapdragon (K10)

HMS Snapdragon (viirinumero K10) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus.
Alus tilattiin 31. elokuuta 1939 Renfrew'stä W. Simons and Companyltä, missä köli laskettiin 27. syyskuuta. Alus laskettiin vesille 3. syyskuuta 1940 ja valmistui 28. lokakuuta.
Palvelus.
Alus upposi 19. joulukuuta 1942 Saksan ilmavoimien lentokoneiden hyökkäyksessä Välimerellä.
Särkijärvi (Hämeenkyrö)

Särkijärvi on Pirkanmaalla Hämeenkyrön Kostulassa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueeseen. Särkijärvi on osa Turkimusojan valuma-aluetta, joka sivuaa Hämeenkyrön taajamaa.
Maantieto.
Järvi on 1,8 kilometriä pitkä, 700 metriä leveä ja sen pinta-ala on 52 hehtaaria. Siihen laskee pohjoisosan pelloista pelto- ja metsäojia ja eteläosissa lähinnä Soukkonevan ojat. Suurempi määrä vettä virtaa lähistön järvistä. Idästä laskevat Pyhäjärven ja Telkon vedet. Luoteiskulmaan laskee Taketin vedet. Järven suurin selkä sijaitsee pohjoisosassa ja etäläpää on noin kilometrin pituinen pitkä lahti. Järven selällä sijaitsee 40-metrinen saari ja lahden suussa saman kokoinen Mikolansaari.
Eteläosissa on vähän asutusta ja se on keskittynyt pohjoispäähän, missä on Särkijärven kylä ja sen pellot. Särkijärvelle kulkee tie Telkon kylästä Hämeenkankaantieltä eli yhdystieltä 13087. Järven länsirannalla Soukonnevan lähellä sijaitsee Hämeenkyrön seurakunnan leirikeskus.
Historiaa.
Vuonna 1834 sai talollinen Johan Mikola ja kumppanit Pyöräniemen kylästä päätöksen hakemukselleen suorittaa järvenlasku. Hämeenkyrön pitäjänkartassa Järvikylänjärveen laskevaan jokeen ei vielä ole merkitty myllyä ja Särkijärvi on kahta torppaa lukuun ottamatta asumaton järvi.
Pyhäjärvi (Hämeenkyrö)

Pyhäjärvi on Pirkanmaalla Hämeenkyrön Kostulassa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueen. Pyhäjärvi on osa Turkimusojan valuma-aluetta, joka sivuaa Hämeenkyrön taajamaa.
Maantieto.
Soikean muotoisen järven halkaisija on noin 450 metriä ja sen pinta-ala on 13 hehtaaria. Se sijaitsee metsämaaston keskellä olevassa painaumassa, jossa on vain kapeat kaistaleet rantaa soistunutta metsää. Lähin peltoalue on pohjoisessa, jossa se tulee rantaan asti. Järveen tulee vain Telkon laskuoja ja siitä lähtee Särkijärveen laskuoja, joka laskee Paastonniitunlahteen. Järvelle on rakennettu neljä vapaa-ajan asuntoa. Valuma-alueella on kuitenkin kaksi maatilaa, joille tulee tie Telkon kylästä Hämeenkankaantieltä eli yhdystieltä 13087.
Historiaa.
Järvi näkyy Hämeenkyrön pitäjänkartassa asumattomana järvenä. Sen rannoilta oli raivattu niittyjä. Järven nimi oli kartassa "Pyhäjärvi".
Marion Pellissier

Marion Pellissier (s. 16. syyskuuta 1988 Saint-Jean-de-Maurienne) on ranskalainen alppihiihtäjä, joka edustaa Club des Sports Saint François Longchampia.
Alppihiihdon maailmancupissa Pellissier kilpaili ensimmäisen kerran Crans-Montanan superalppiyhdistetyssä maaliskuussa 2008. Ensimmäiset maailmancupin pisteensä hän saavutti Val d’Isèren superalppiyhdistetyssä joulukuussa 2009 sijoituttuaan kymmenenneksi. Toisen kerran hän saavutti saman sijoituksen Sankt Moritzin superalppiyhdistetyssä tammikuussa 2012.
Marine Gauthier

Marine Gauthier (s. 23. tammikuuta 1990 Saint-Étienne) on ranskalainen entinen alppihiihtäjä, joka edusti Club des Sports de Tignesiä.
Nuorten MM-kilpailuissa Garmisch-Partenkirchenissä 2009 Gauthier voitti kultaa syöksylaskussa. Vuotta myöhemmin Megeven nuorten MM-kilpailuissa hän voitti kultaa supersuurpujottelussa. Alppihiihdon maailmancupissa Gauthier kilpaili ensimmäisen kerran Cortina d’Ampezzon syöksylaskussa tammikuussa 2009. Ensimmäiset maailmancupin pisteensä hän saavutti Åren syöksylaskussa maaliskuussa 2009 sijoituttuaan 24:nneksi. Hän oli parhaimmillaan 18:s Lake Louisen syöksylaskussa joulukuussa 2013.
Gauthier ilmoitti uransa lopettamisesta maaliskuussa 2015.
Kris Jenner

Kristen Mary ”Kris” Jenner (o.s. Houghton, aik. Kardashian, s. 5. marraskuuta 1955) on yhdysvaltalainen televisiopersoona, joka tuli kuuluisaksi vuodesta 2007 eteenpäin esitetystä tositelevisio-ohjelmasta "Kardashianit".
Perhe.
Jenner on ollut kahdesti naimisissa. Ensimmäisen kerran lakimies Robert Kardashianin kanssa, ja myöhemmin urheilija Bruce Jennerin (nykyisin Caitlyn) kanssa. Krisillä on Kardashianin kanssa neljä lasta: Kourtney, Kim, Khloé ja Rob. Jennerin kanssa hänellä on kaksi tytärtä: Kendall ja Kylie Jenner. Näiden suhteiden jälkeen hän on seurustellut Corey Gamblen kanssa.
Jennerin ensimmäinen aviomies ja neljän ensimmäisen lapsensa isä kuoli syöpään vuonna 2003.
Hänellä on yhteensä 12 lastenlasta, joista kolme ovat hänen vanhimman tyttärensä Kourtneyn lapset vuonna 2009 syntynyt Mason, vuonna 2012 syntynyt Penelope ja päivälleen tasan viisi vuotta Masonia myöhemmin syntynyt Reign. Seuraavat neljä lastenlasta ovat Kimin lapset vuonna 2013 syntynyt North, vuonna 2015 syntynyt Saint, vuonna 2018 syntynyt Chicago sekä vuonna 2019 syntynyt Psalm. Lisäksi hänen lapsenlapsiinsa kuuluvat Robin syksyllä 2016 syntynyt tytär Dream, Kylien vuonna 2018 syntynyt tytär Stormi ja vuonna 2022 syntynyt poika Aire sekä Khloén vuonna 2018 syntynyt tytär True sekä vuonna 2022 syntynyt poika Tatum.
Jennerillä on yksi sisar nimeltään Karen. Hänen äitinsä nimi on Mary Jo. Perhe kutsuu häntä nimellä MJ.
Ura.
Jennerillä on oma tuotantoyhtiö, jonka nimi on Jenner Communications. Kris toimii itse vuonna 2007 alkaneen "Kardashianit"-nimisen tositelevisio-ohjelman vastaavana tuottajana ja lastensa managerina. Vuonna 2013 hänellä oli oma talk-show, nimeltään "Kris". Tämän lisäksi hän on kirjoittanut kaksi kirjaa, jotka on julkaistu vuosina 2011 ja 2014.
HMS Sunflower (K41)

HMS Sunflower (viirinumero K41) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus.
Alus tilattiin 31. elokuuta 1939 South Bank-on-Teesistä Smiths Dock Companyltä, missä köli laskettiin 24. toukokuuta. Alus laskettiin vesille 19. elokuuta 1940 ja valmistui 25. tammikuuta 1941.
Palvelus.
Alus romutettiin elokuussa 1947.
HMS Snowdrop (K67)

HMS Snowdrop (viirinumero K67) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus.
Alus tilattiin 31. elokuuta 1939 South Bank-on-Teesistä Smiths Dock Companyltä, missä köli laskettiin 4. helmikuuta 1941. Alus laskettiin vesille 12. toukokuuta ja valmistui 30. heinäkuuta.
Palvelus.
Aluksen muutostyöt kauppalaivaksi aloitettiin, mutta niistä luovuttiin 1949. Alus myytiin romutettavaksi vielä saman vuoden syyskuussa.
Kunnioitus

Kunnioitus on myönteinen, ihmistä tai muuta entiteettiä, kuten kansakuntaa tai uskontoa, kohtaan tunnettu ihaileva tai arvostava tunne. Kunnioitus voi kohdistua myös johonkin luonnonilmiöön tai johonkin muuhun abstraktina kuvattuun asiaan. Kunnioituksen osoittaminen teoin tai elein on usein osa ihmisen moraalia tai sosiaalista kanssakäyntiä.
Esimerkiksi urheilussa on tärkeää vastustajan kunnioittaminen, vaikka hänet pyritäänkin voittamaan. Tämän sanotaan juontuvan muun muassa vanhasta filosofisesta sanonnasta, jonka mukaan toisia on kohdeltava kuten toivottaisiin itseään kohdeltavan. 
Lähes kaikkien ihmisryhmien tai uskontojen tapoihin ja perinteisiin on aina kuulunut vainajien ja esi-isien kunnioittaminen. Kunnioitusta kuolleita kohtaan osoitetaan yleensä hautajaisilla ja muilla muistotapahtumilla. Kunnioitus voi myös kohdistua johonkin väestöryhmän johtajaan tai sankarihahmoon, jolloin kyseisestä henkilöstä saatetaan tehdä esimerkiksi kunniamerkki tai patsas. Yksi ihmisten keskuudessa kunnioittamiseen kehottava tekijä on kultainen sääntö, jonka piirteitä on monissa uskonnoissa.
HMS Tulip (K29)

HMS Tulip (viirinumero K29) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus.
Alus tilattiin 31. elokuuta 1939 South Bank-on-Teesistä Smiths Dock Companyltä, missä köli laskettiin 30. toukokuuta 1940. Alus laskettiin vesille 4. syyskuuta ja valmistui 18. marraskuuta.
Palvelus.
Alus myytiin 1950 ja uusi omistaja nimesi sen "Olympic Conqueroriksi". Alus myytiin 1956 Japaniin, jolloin sen nimeksi tuli "Otorimaru No. 8". Seuraavana vuonna alus vaihtoi jälleen omistajaa ja sen nimeksi tuli "Thorlyn".
Kylie Jenner

Kylie Kristen Jenner (s. 10. elokuuta 1997) on yhdysvaltalainen televisiopersoona, seurapiirihenkilö ja malli. Los Angelesissa Kaliforniassa syntynyt ja kasvanut Jenner on ollut mukana E!-kanavan tositelevisio-ohjelmassa "Kardashianit" ja 2017 lanseeratussa E!-kanavan tositelevisio-ohjelmassa "Life of Kylie"a. Vuonna 2014 "Time"-lehti nimesi Kylien ja tämän sisaren Kendall Jennerin 25 vaikutusvaltaisimman teinin joukkoon. Vuoden 2018 lopussa Jennerillä oli Twitterissä yli 25 ja Instagramissa yli 200 miljoonaa seuraajaa. Hänellä on myös oma kosmetiikka- ja muotiyritys Kylie Cosmetics.
Elämäkerta.
Nuoruus.
Kylie Jenner syntyi 10. elokuuta 1997 KaliforniassaLos Angelesissa. Kylien vanhemmat ovat Kris Jenner ja Caitlyn Jenner (ennen Bruce Jenner). Jennerillä on yksi biologinen isosisko Kendall Jenner, neljä vanhempaa sisarpuolta äitinsä puolelta Kourtney Kardashian, Kim Kardashian, Khloé Kardashian, Rob Kardashian sekä neljä vanhempaa sisarpuolta isänsä puolelta Cassandra Marino, Burt Jenner, Brandon Jenner ja Brody Jenner. Kylie Jennerin vanhemmat erosivat vuonna 2015.
Ura ja opiskelu.
Jenner kävi Sierra Canyon Schoolia, jossa hän oli cheerleading-joukkueessa. Vuonna 2012 Kylie ja Kendall päättivät, että kotiopetus on parempi vaihtoehto, ja Jenner liittyi kotiopetusohjelmaan, josta hän sai highschool-todistuksen kesäkuussa 2015 Laurel Springs Schoolista.
Kardashianien perhe tuli tunnetuksi tositelevisio-ohjelmasta "Kardashianit". Ohjelman alkaessa Jenner oli vasta 10-vuotias. Hän sai sittemmin seuraajia sosiaalisessa mediassa, kuten Instagramissa. Toukokuussa 2022 Jennerin tili oli Instagramin kolmanneksi seuratuin. Marraskuussa 2015 hän alkoi myydä omalla brändillään huulipunaa. Kauneustuotteita alettiin myydä sittemmin nimellä Kylie Cosmetics, jonka sanottiin tuottaneen Jennerille 630 miljoonan dollarin omaisuuden parissa vuodessa. Talouslehti "Forbes" julisti hänet vuonna 2019 maailman nuorimmaksi itse uransa luoneeksi miljardööriksi. Lehti perui kuitenkin päätöksen vuonna 2020. Lehden mukaan Kardashianien perhe oli antanut väärän ja liitoitellun kuvan Kylie Cosmeticsin liikevaihdosta. Jenner kiisti johtaneensa lehteä harhaan.
Yksityiselämä.
Jennerillä on räppäri Travis Scottin kanssa vuonna 2018 syntynyt tytär nimeltä Stormi Webster. Syyskuussa 2021 Jenner julkaisi Instagram-tilillään videon, jolla kertoi parin odottavan toista yhteistä lastaan. Poikalapsi syntyi helmikuussa 2022. Poika sai ensin nimekseen Wolf, mutta maaliskuussa 2022 Jenner ilmoitti, että nimi vaihtuu, koska se ei tuntunut sopivalta. uudeksi nimeksi tuli Aire Webster.
Telkko

Telkko on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueen. Telkko on osa Turkimusojan valuma-aluetta, joka sivuaa Hämeenkyrön taajamaa.
Maantieto.
Järvi on 650 metriä pitkä, 250 metriä leveä ja sen pinta-ala on 9,6 hehtaaria. Se jäänyt kahden korkean moreeniselänteen taakse ja se virtaa Pyhäjärveen niiden takaa. Järveen laskee viereisestä suosta kolme suo-ojaa. Rannat ovat joko tasaista ja soistuvaa metsämaata tai jyrkkiä moreenirinteitä, joille on raivattu muutama peltotilkku. Järven eteläsivu on asuttua, mutta soisella pohjoispuolella on vain kolme vapaa-ajan asuntoa. Hämeenkankaantie eli yhdystie 13087 ohittaa järven läheltä.
Historiaa.
Vuonna 1916 sai talollinen Erland Mikkola Pyöräniemen kylästä päätöksen hakemukselleen suorittaa järvenlasku. Järveä kutsuttiin hakemuksessa nimellä "Telkojärvi". Hämeenkyrön pitäjänkartassa järven nimi kirjoitettiin "Tilkajärvi" ja sen rannoille oli raivattu niittyjä.
Lidia Buble

Lidia Buble (s. 9. kesäkuuta 1993 Deva) on romanialainen laulaja. Hänen ensimmäinen singlensä, ”Noi simtim la fel”, soi paljon radioissa ja TV-asemilla Romaniassa. Vuonna 2014 hänet palkittiin Romanian Music Awardseissa parhaana uutena artistina. Buble on esiintynyt myös Akcentin kappaleilla ”Kamelia” ja ”Andale”. Bublella on levytyssopimus Cat Music -levy-yhtiön kanssa.
HMS Veronica (K37)

HMS Veronica (viirinumero K37) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus.
Alus tilattiin 31. elokuuta 1939 South Bank-on-Teesistä Smiths Dock Companyltä, missä köli laskettiin 9. heinäkuuta 1940. Alus laskettiin vesille 17. lokakuuta ja valmistui 18. helmikuuta 1941.
Palvelus.
Alus luovutettiin 1942 Yhdysvalloille, joka liitti sen laivastoonsa nimellä "USS Temptress".
USS Temptress (PG-62).
Yhdysvallat vastaanotti 16. helmikuuta 1942 aluksen nimeten sen vielä samana päivänä "USS Temptressiksi". Alus otettiin palvelukseen 21. maaliskuuta sen ollessa edelleen Britteinsaarilla. Maaliskuun ja huhtikuun ensimmäisen viikon aluksen miehistö oli koulutettavana aluksen ollessa koeajoissa Britteinsaarten lähivesillä. Huhtikuun lopulla alus liittyi saattueeseen ON85, jonka mukaan se siirtyi Yhdysvaltoihin. Saavuttuaan Yhdysvaltoihin alus liitettiin itärannikolla toimivaan laivastoon, jonka mukana se oli itärannikolla ja Karibialla suojellen saattueita New Yorkista Key Westiin Floridaan sekä Guantanamonlahdelle Kuubaan.
Oltuaan kesällä 1945 hetken 3. laivastoalueella koululaivana alus ilmoittautui 1. laivastoalueen komentajalle 7. heinäkuuta. Alus lähti 8. elokuuta Bostonista ja vierailtuaan Azoreilla Ponta Delgadossa 8.-9. heinäkuuta se saapui 14. elokuuta Britteinsaarille. Alus poistettiin palveluksesta 20. elokuuta ja luovutettiin Britannian kuninkaalliselle laivastolle kuusi päivää myöhemmin. Alus myytiin 1946 ja aloitti kauppalaivastossa nimellä "Verolock". Alus upposi tammikuussa 1947 ja nostettiin romutettavaksi Blythiin vuonna 1951.
HMS Zinnia (K98)

HMS Zinnia (viirinumero K98) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus.
Alus tilattiin 31. elokuuta 1939 South Bank-on-Teesistä Smiths Dock Companyltä, missä köli laskettiin 20. elokuuta 1940. Alus laskettiin vesille 28. marraskuuta ja valmistui 30. maaliskuuta 1941.
Palvelus.
Alus suojasi saattuetta OG71, kun Saksan laivaston sukellusvene "U-564" upotti sen Portugalin rannikolla torpedoimalla 28. elokuuta 1941. Aluksella sai surmansa heti 48. "HMS Wallflower", "HMS Campion" ja "HMS Campanula" pelastivat merestä seitsemäntoista, joista yksi kuoli lähes heti saamiinsa vammoihin ja toinen Gibraltarilla, jonne pelastuneet toimitettiin.
Päälliköt.
Aluksen päällikköinä olivat:
Natalie La Rose

Natalie La Rose (s. 12. heinäkuuta 1988 Amsterdam) on alankomaalainen laulaja. Hän teki levytyssopimuksen Republic Recordsin kanssa ja julkaisi ensimmäisen singlensä yhtiön kautta tammikuussa 2015. 
La Rosen läpimurtosingle, "Somebody" sijoittui Yhdysvaltain singlelistalla sijalle 10. Kappaleessa lainataan Whitney Houstonin ”I Wanna Dance with Somebody (Who Loves Me)” -kappaletta.
Manuel Feller

Manuel Feller (s. 13. lokakuuta 1992) on itävaltalainen alppihiihtäjä. Hän on saavuttanut joukkuekilpailussa olympiahopeaa ja pujottelussa MM-hopeaa sekä voittanut pujottelun maailmancupin ja kuusi maailmancupin osakilpailua. Hän edustaa SC Fieberbrunnia.
Nuorten MM-kilpailuissa 2013 Feller voitti kultaa pujottelussa. Sankt Moritzin MM-kilpailuissa 2017 hän sai pujottelussa hopeaa. Pyeongchangin olympialaisissa 2018 hän saavutti hopeaa joukkuekilpailussa ja oli viidestoista pujottelussa. Åren MM-kilpailuissa 2019 hän sijoittui pujottelussa kuudenneksi ja suurpujottelussa 15:nneksi. Courchevelin / Méribelin MM-kilpailuissa 2023 hän oli pujottelussa seitsemäs ja Saalbachin MM-kilpailuissa 2025 samassa lajissa neljäs..
Alppihiihdon maailmancupissa Feller kilpaili ensimmäisen kerran Levin pujottelussa marraskuussa 2012. Ensimmäiset maailmancupin pisteensä hän saavutti Val d’Isèren pujottelussa joulukuussa 2012 sijoituttuaan 23:nneksi. Kymmenen parhaan joukkoon hän sijoittui ensimmäisen kerran Moskovan kaupunkitapahtumassa tammikuussa 2013 oltuaan yhdeksäs. Ensimmäisen palkintosijansa hän saavutti oltuaan toinen Garmisch-Partenkirchenin suurpujottelussa tammikuussa 2018. Ensimmäisen voittonsa hän saavutti Flachaussa tammikuussa 2021. Suurpujottelucupissa hän sijoittui kaudella 2017–2018 neljänneksi. Kaudella 2018–2019 hän oli kolmas Zagrebin pujottelussa sekä toinen Wengenin ja Soldeun pujottelussa. Maailmancupin kokonaiskilpailussa hän sijoittui kymmenenneksi. Kaudella 2020–2021 hän sijoittui toiseksi Alta Badian ja Zagrebin pujotteluissa. Hän voitti Flachaun ja Lenzerheiden pujottelut. Maailmancupin kokonaiskilpailussa hän oli kymmenes ja pujottelucupissa neljäs. Kaudella 2020–2021 hän sijoittui kolmanneksi Val d’Isèren suurpujottelussa. Kaudella 2021-2022 Feller sijoittui Alta Badian suurpujottelussa kolmanneksi. Adelbodenin suurpujottelussa ja Adelbodenin pujottelussa hän sijoittui toiseksi. Schladmingin, Garmisch-Partenkirchenin ja Méribelin pujotteluissa hän oli kolmas. Maailmancupin kokonaiskilpailussa hän sijoittui seitsemänneksi, pujottelucupissa toiseksi ja suurpujottelucupissa kolmanneksi. Kaudella 2022–2023 hän sijoittui toiseksi Val d' 
Iseren pujottelussa ja suurpujottelussa. Garmisch-Partenkirchenin pujottelussa hän sijoittui toiseksi. Maailmancupin kokonaiskilpailussa hän oli yhdeksäs ja pujottelucupissa viides. Kaudella 2023–2024 hän voitti Gurglin pujottelun. Hän voitti Adelbodenin pujottelun. Hän voitti Wengenin pujottelun. Hän sijoittui toiseksi Schladmingin suurpujottelussa. Hän sijoittui kolmanneksi Banskon suurpujottelussa. Hän voitti Palisades Tahoen pujottelun. Hän sijoittui toiseksi Saalbach-Hinterglammin pujottelussa. Hän voitti pujottelucupin ja sijoittui maailmancupin kokonaiskilpailussa kolmanneksi. Kaudella 2024–2025 hän sijoittui toiseksi Schladmingin pujottelussa. Hän sijoittui kolmanneksi Kranjska Goran pujottelussa.
Retulansaari

Retulansaari on suurehko saari Vanajanselällä Tyrvännössä, Hattulassa. Saaren kylänraitti, Ylikartanon muinaisjäännökset ja rikas kasvillisuus muodostavat yhdessä merkittävän kulttuurimaiseman, ja Retulansaari kuuluu Suomen arvokkaimpiin kulttuuriympäristöihin. Saarella on ollut yhtämittaista asutusta ainakin rautakaudelta alkaen.
Historia.
Retulan alueen vanhimmat löydöt ovat kivikaudelta, mutta varmat todisteet pysyvästä asutuksesta ovat rautakaudelta. Siitepölyjäänteiden perusteella Retulassa on viljelty maata jo ennen ajanlaskun alkua. Rautakauden asutuksen näkyvimmät merkit saarella ovat erilaiset kummut, joita maastossa on jäljellä yli 200. Monet näistä ovat hautakumpuja. Saarelta tunnetaan myös useita kuppikiviä.
Hawija

Hawija (, ) on kaupunki Irakin pohjoisosassa Kirkukin maakunnan Hawijan piirikunnassa. YK:n vuoden 2013 väestöarvion mukaan Hawijan piirikunnassa asui noin 20 prosenttia Kirkukin kuvernoraatin 1,325 miljoonasta asukkaasta eli noin 260 000 henkeä. Suuri osa piirikunnan asukaista elää maaseudulla. Väestön enemmistö on sunnilaisuutta tunnustavia arabeja ja jonkun verran on sunniturkmeeneja.
Irakin sodan aikana (2003–2011) Hawajin seudun sunnitaistelijat aiheuttivat Yhdysvaltain ja Irakin joukoille runsaasti kuolonuhreja. Sodan jälkeen, keväällä 2013, väkivaltaisuudet leimahtivat jälleen Hawijan seudulla. Monia vaaliehdokkaita tapettiin. Jaysh Rijal al-Tariqa al-Naqshbandian ja Isisin käynnistämissä yhteenotoissa menehtyi yli 300 ihmisiä.
Syyskuussa 2014 eräs terroristijärjestöä vastaan aiotuista ilmaiskuista osui Hawijan kaupungin sairaalaan, jolloin esimerkiksi useita vastasyntyneitä ja raskaana ollut nainen menehtyi. Toinen hyökkäys tuhosi kaupungin terveyskeskusta. Maailman terveysjärjestö tuomitsi hoitolaitoksiin osuneet ilmaiskut ankarasti. Maaliskuussa 2015 uutisoitiin terroristijärjestön "barbaarisiksi" luonnehdituista raakuuksista kaupungissa. Syyskuun lopussa 2015 raportoitiin Yhdysvaltain ja sen liittolaisten ilmaiskuista Isisin hallitsemia rakennuksia ja ajoneuvoja vastaan kaupungin ympäristössä. Irakin hallituksen joukot ilmoittivat vallanneensa kaupungin takaisin lokakuussa 2017.
Jonas Kazlauskas

Jonas Kazlauskas (s. 21. marraskuuta 1954 Panevėžys, Liettuan SNT, Neuvostoliitto) on liettualainen koripallovalmentaja ja aktiiviuransa lopettanut koripalloilija.
Pitkän ja menestyksekkään valmentajanuran tehnyt Kazlauskas on voittanut muun muassa Euroliigan, useita Liettuan mestaruuksia, Venäjän mestaruuden, Saporta cupin ja VTB-liigan. Hän on johdattanut Liettuan, Kreikan ja Kiinan arvokisoissa mitaleille.
Ha (jumala)

Ha oli muinaisessa Egyptissä verraten vähäinen jumaluus, jota palvottiin erityisesti Egyptin läntisellä aavikolla ja keitailla. Ha nähtiin aavikon suojelijana, joka toi turvaa aavikon nomadeja ja libyalaisia heimoja vastaan. Ha mainitaan jo 3. dynastian aikaan ja hänellä on ollut oma papisto, mutta enempää jumalan kultista ei tiedetä. Ha kuvattiin miehenä, jonka pään päällä oli aavikkoa tarkoittava kolmea kumpua kuvaava hieroglyfi. Kädessä hänellä saattoi olla jousi tai veitsi kuvaamassa jumalan suojelevaa luontoa.
Dinosaurus "Hagryphus" ("Han griippi") on nimetty Ha-jumalan mukaan. Dinosaurus löytyi Utahista Yhdysvalloista, ja nimen taustalla on Egyptin läntisen aavikon ajatus.
Versus (Mikael Gabrielin albumi)

Versus on rap-artisti Mikael Gabrielin neljäs albumi. Se julkaistiin 15. toukokuuta 2015 levymerkillä Universal Music.
Albumi nousi Suomen virallisen listan sijalle 2.
Kakkurilampi (Hämeenkyrö)

Kakkurilampi eli Kaakkurilampi on Pirkanmaalla Hämeenkyrössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueen. Kakkurilampi on osa Turkimusojan valuma-aluetta, joka sivuaa Hämeenkyrön taajamaa.
Maantieto.
Lampi on 250 metriä pitkä, 100 metriä leveä ja sen pinta-ala on 2,1 hehtaaria. Se sijaitsee Ulvaanharjun jatkeella pitänomaisessa painaumassa ja sen rannat ovat soistunutta metsämaata. Vain suon länsipäässä on ojia, joita pitkin Kakkurilammen pintavedet valuvat Kuroonsuon kautta Järvenkylänjärveen. Lampi on asumaton, mutta sen eteläpuolelta ohittaa maantie lammen ja pohjoispuolelta kulkee kärrypolku nimeltään "Pirkanura".
Lampi kuuluu nimeään kantavaan Kakkurilammen moreenimuodostumaan, joka on jääkauden loppuvaiheen aikaan syntynyt reunamoreeni. Täällä moreenikerrostumat ovat harvinaisen paksut.
Historiaa.
Järvi on piirretty näkyviin Hämeenkyrön pitäjänkartassa, jossa se oli asumaton ja laskuojaton suojärvi.
Taketti

Taketti on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueen. Taketti on osa Turkimusojan valuma-aluetta, joka sivuaa Hämeenkyrön taajamaa.
Maantieto.
Järvi on 800 metriä pitkä, 250 metriä leveä ja sen pinta-ala on 16 hehtaaria. Se sijaitsee Ulvaanharjun jatkella pienessä notkossa, jonka etelärinteissä on soistuvaa metsämaata. Vain järven länsipäässä on rannan läheisyydessä peltomaata. Järveen laskee tulo-ojina muutama metsäoja ja järven itäpäässä sijaitsee luusua, josta lähteen kilometrin pituinen laskuoja Särkijärveen. Rantaviivaa on 2,2 kilometriä ja rannan tuntumaan on rakennettu 11 vapaa-ajan asuntoa ja kaksi kiinteää tilaa. Niille johtaa tiet Särkijärven kylästä tai etelän suunnalta Hämeenkankaantieltä eli yhdystieltä 13087. Järven eteläpuolella sijaitsee Hämeenkyrön lentokenttä.
Historiaa.
Hämeenkyrön pitäjänkartan mukaan järvi oli 1840-luvulla asumaton, mutta sen rannalta oli raivattu yksi niitty. Sen mini kirjoitettiin kartassa "Taketinjärvi".